Franse tydskrif oorhandig foto's aan Kate | Nuus24
Parys – 'n Franse tydskrif het naakfoto's van die Catherine, die hertogin van Cambridge, aan haar en haar man, prins William, oorhandig, het bronne aan die nuusagentskap AFP gesê.'n Hof in Frankryk het Dinsdag die tydskrif Closer, wat die foto's in sy September-uitgawe gepubliseer het, verbied om verder te publiseer en te versprei. Die tydskrif is ook beveel om die foto's binne 24 uur aan die koninklike paartjie te oorhandig.Die paartjie het regstappe teen die tydskrif gedoen nadat paparazzi-foto's waar hulle by 'n privaat villa in die son lê, gepubliseer is. In sommige van die foto's is Catherine sonder 'n bostuk.Die hof Nanterre in die weste van Parys het nie die tydskrif beveel om eksemplare van sy September-uitgawe van die rakke te onttrek nie. Die tydskrif kan ook die uitgawe herdruk.– Volg Nuus24 op Twitter
Lees meer oor: catherine middleton | prins william | bekendes | skandale | koninklikes VOLGENDE OP NUUS24X